У Вікіпедыі ёсць артыкулы пра іншых асоб з прозвішчам Гурэнка.

**Сярге́й Віта́левіч Гурэ́нка** (нар. 30 верасня 1972, Гродна, БССР) — беларускі футбаліст і трэнер. Выступаў за нацыянальную зборную Беларусі (1994—2006). У якасці трэнера ўзначальваў мінскае «Дынама» (2009—2010, 2017—2018, 2019—2020), жодзінскае «Тарпеда-БелАЗ» (2010—2012), салігорскі «Шахцёр» (2021).

Кар’ера футбаліста
------------------

Экс-капітан беларускай зборнай; дэбютаваў 25 мая 1994 года ў таварыскай гульні з Украінай (1:3); экс-рэкардсмен нацыянальнай каманды па колькасці згуляных матчаў — 80, забіў тры мячы. У кастрычніку 2009 года Аляксандр Кульчы згуляў свой 81-ы матч за зборную і апярэдзіў Гурэнку.

Уваходзіць у Клуб Сяргея Алейнікава.

У красавіку 2014 года ў якасці аматара быў заяўлены ў Другую лігу чэмпіянату Беларусі за мінскі «Партызан», куды яго запрасіў былы аднаклубнік Андрэй Лаўрык. 27 красавіка 2014 года дэбютаваў за «Партызан» у матчы супраць «Клецка».

Кар’ера трэнера
---------------

Галоўны трэнер мінскага «Дынама» (2009—2010), «Тарпеда» (Жодзіна) (2010—2012).

У 2012 годзе зноў апынуўся ў мінскім «Дынама», дзе заняў пасаду спартыўнага дырэктара. У міжсезонні 2012—2013 гадоў быў адным з галоўных арганізатараў запрашэння ў «Дынама» такіх ігракоў, як Аднан Захіравіч, Крысціян Абадо і Дзмітрый Сычоў (апошні гуляў разам з Гурэнкам у маскоўскім «Лакаматыве»).

У красавіку 2013 года перайшоў на трэнерскую працу ў расійскі «Краснадар», дзе стаў асістэнтам Славалюба Мусліна, але ўжо ў жніўні 2013 года разам з Мусліным пакінуў гэты клуб.

У лютым 2014 года ўвайшоў у трэнерскі штаб «Спартака» з Нальчыка. У чэрвені 2014 года зноў стаў асістэнтам Славалюба Мусліна, на гэты раз у пермскім «Амкары». У снежні 2014 года ўслед за Мусліным пакінуў пасаду трэнера пермякоў.

У чэрвені 2015 года ўвайшоў у трэнерскі штаб бельгійскага «Стандарда», які незадоўга да таго ўзначаліў Муслін. Аднак, ужо ў жніўні разам з сербскім трэнерам быў адпраўлены ў адстаўку, асноўнай прычынай якой стаў невыхад у групавы этап Лігі Еўропы.

Са снежня 2015 года пачаў працу ў юнацкай камандзе мінскага «Дынама», а з пачатку наступнага сезона ўзначаліў дубль мінчан. У маі 2016 года дадаткова прыняў прапанову Славалюба Мусліна быць яго асістэнтам у зборнай Сербіі. У маі 2017 года, пасля адстаўкі галоўнага трэнера мінчан Сяргея Бароўскага, быў прызначаны выканаўцам абавязкаў галоўнага трэнера і неўзабаве зацверджаны на пасадзе. Пры гэтым застаўся ў штабе зборнай Сербіі, якая разам з Гурэнкам трапіла ў фінальную частку чэмпіянату свету 2018. Аднак у лістападзе 2017 года, неўзабаве пасля адстаўкі Мусліна, услед за ім пакінуў сербскую зборную.

У сезоне 2017 «Дынама» на чале з Гурэнкам заняла другое месца ў чэмпіянаце Беларусі, набраўшы роўную колькасць ачкоў з чэмпіёнам БАТЭ і саступіўшы першае месца па дадатковых паказчыках. У сезоне 2018 дынамаўцы атрымалі бронзавыя медалі чэмпіянату. У студзені 2019 года стала вядома, што Гурэнка па заканчэнні кантракта пакідае пасаду галоўнага трэнера мінчан.

У чэрвені 2019 года зноў стаў трэніраваць «Дынама». Аднак, выступы каманды атрымаліся няўдалымі — «Дынама» выбыла з Лігі Еўропы ў першым раўндзе, у чэмпіянаце Беларусі 2019 засталося без медалёў, у пачатку 2020 года выбыла з Кубка Беларусі, а ў чэмпіянаце ішло ў ніжняй частцы табліцы. У красавіку 2020 года па пагадненні бакоў пакінуў сталічны клуб.

У лютым 2021 года ўзначаліў літоўскі «Рыцярэй», які пад кіраўніцтвам Гурэнка знаходзіўся ў ніжняй частцы табліцы. У маі 2021 года па заканчэнні кантракта пакінуў пасаду ў літоўскім клубе.

У ліпені 2021 года быў прызначаны галоўным трэнерам салігорскага «Шахцёра». Пад кіраўніцтвам Гурэнкі «Шахцёр» выбыў з Лігі канферэнцый і Кубка Беларусі. У верасні 2021 года, пасля паражэння ад БАТЭ (0:1), пакінуў салігорскі клуб.

У чэрвені 2023 года стаў галоўным трэнерам расійскай «Уфы». У жніўні 2023 года быў звольнены з пасады.

У студзені 2015 года атрымаў трэнерскую ліцэнзію катэгорыі PRO.

Крыніцы
-------

1. ↑  Sergey Gurenko // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Sergei Gurenko // FBref.com<a href='https://wikidata.org/wiki/Track:Q56239490'></a>
3. ↑  Сергей Гуренко заявлен во второй лиге за «Партизан»
4. ↑  Сергей Гуренко: «Меня не нужно уговаривать. Все равно ведь играю с друзьями в свободное время»
5. ↑  Сергей Гуренко вошел в тренерский штаб «Краснодара»(недаступная спасылка)
6. ↑  Гуренко покинул тренерский штаб «Краснодара»
7. ↑  Сергей Гуренко вошел в тренерский штаб «Спартака» из Нальчика
8. ↑  Гуренко будет помогать Муслину в «Амкаре»
9. ↑  Сергей Гуренко покинул пост старшего тренера "Амкара"
10. ↑  Сергей Гуренко стал ассистентом Славолюба Муслина в бельгийском "Стандарде"
11. ↑  "Стандард" уволил Муслина и Гуренко
12. ↑  Сергей Гуренко приступил к работе с юношеской командой минского "Динамо"
13. ↑  Сергей Гуренко стал помощником Славолюба Муслина в сборной Сербии
14. ↑  Сергей Гуренко: "Став помощником Муслина в сборной Сербии, я продолжу тренировать дубль минского "Динамо"
15. ↑  Гуренко назначен и.о. главного тренера "Динамо" Минск
16. ↑  Сергей Гуренко расторг контакт с Федерацией футбола Сербии
17. ↑  Минское "Динамо" официально подтвердило уход Сергея Гуренко
18. ↑  Сергей Гуренко вновь возглавил минское "Динамо"
19. ↑  Официально: Минское "Динамо" расторгло контракт с Гуренко
20. ↑  Сергей Гуренко возглавил литовский "Ритеряй"
21. ↑  "Ритеряй" не стал продлевать действовавший до конца мая контракт с Сергеем Гуренко
22. ↑  Официально: Сергей Гуренко - главный тренер "Шахтера"
23. ↑  "Шахтер" расстался с главным тренером Сергеем Гуренко
24. ↑  Сергей Гуренко стал главным тренером российской "Уфы" (руск.). *football.by* (17 чэрвеня 2023). Праверана 21 чэрвеня 2023.
25. ↑  Сергей Гуренко уволен с поста главного тренера российской "Уфы" (руск.). *football.by* (28 жніўня 2023). Праверана 31 жніўня 2023.
26. ↑  Ермакович, Гольмак, Солодовников, Пышник и еще 15 белорусских специалистов сдали экзамен на категорию PRO

|  |  |
| --- | --- |
| ⚙️   Тэматычныя сайты | BDFA · eu-football.info (ігрок) · FBref.com · FootballDatabase.eu · National Football Teams.com · Soccerbase (ігрок) · Soccerway · Transfermarkt (ігрок) · Transfermarkt (трэнер) · TuttoCalciatori.Net (ігрок) · worldfootball.net (ігрок) · РПЛ (ігрок) · УЕФА |

| ⛭Футбаліст года ў Беларусі |
| --- |
| БССР | 
* 1983 Гоцманаў
* 1984 Алейнікаў
* 1985 Гоцманаў
* 1986 Алейнікаў
* 1987 Гоцманаў
* 1988 Алейнікаў
* 1989 Гоцманаў
* 1990 Мятліцкі
* 1991 Курбыка

 |
| Беларусь | 
* 1992 Зыгмантовіч
* 1993 Герасімец
* 1994 Зыгмантовіч
* 1995 Бялькевіч
* 1996 Макоўскі
* 1997 Лаўрык
* 1998 Хацкевіч
* 1999 Гурэнка
* 2000 Хацкевіч
* 2001 Туміловіч
* 2002 Глеб
* 2003 Глеб
* 2004 Рамашчанка
* 2005 Глеб
* 2006 Глеб
* 2007 Глеб
* 2008 Глеб
* 2009 Кульчы
* 2010 Жаўноў
* 2011 Гутар
* 2012 Брэсан
* 2013 Калачоў
* 2014 Крывец
* 2015 Стасевіч
* 2016 Калачоў
* 2017 Гардзяйчук
* 2018 Стасевіч
* 2019 Стасевіч
* 2020 Скавыш
* 2021 Салавей
* 2022 Хвашчынскі

 |